webdav / webdavs
WebDAV és un protocol distribuït de versions i autoria (Distributed Authoring i Versioning) per a la World Wide Web. Us permetrà la gestió senzilla de documents i scripts en un servidor , i disposa de característiques addicionals dissenyades per a simplificar la gestió de versions entre diversos autors.
L'ús d'este protocol és simple. Introduïu la ubicació que voleu veure, pareixent a un excepte pel prefix del nom del protocol webdav://. Per exemple, webdav://www.nomdelservidor.com/camí/. Si especifiqueu un nom de carpeta, se vos mostrarà una llista de carpetes i fitxers que podreu manipular com si estiguéreu en qualsevol altre sistema de fitxers.

Característiques de WebDAV
Bloqueig 	 El bloqueig de fitxers permet als usuaris bloquejar un fitxer, informant la resta de la gent que esteu treballant en el mateix. D'esta manera, l'edició es pot fer sense por que els canvis puguen ser sobreescrits per una altra persona que també edita el mateix document.
Accés al fitxer de codi font 	 WebDAV us permet l'accés a l'script que invoca per a presentar la pàgina específica, de manera que es poden fer canvis en el mateix script.
Suport de propietats per document 	 Es poden configurar propietats arbitràries per a facilitar la identificació d'un document, com per exemple l'autor.
Per a fer ús d'estes capacitats addicionals, necessitareu una aplicació que les suporte. Actualment no hi ha cap aplicació que les suporte mitjançant este procés de treball KIO.
WebDAVS és el protocol WebDAV encriptat via SSL.